GENERÁLNA PROKURATÚRA
Slovenskej republiky

X/1 Spr  60/19/1000
Zbierka služobných predpisov
generálneho prokurátora 
Slovenskej republiky
Por. č. 3/2019

P R Í K A Z

generálneho prokurátora Slovenskej republiky

z 8. júla 2019,

ktorým sa mení a dopĺňa príkaz generálneho prokurátora Slovenskej republiky por. č. 10/2015 z 29. decembra 2015, ktorým sa upravujú podrobnosti o výberovom konaní na funkciu právneho čakateľa prokuratúry 

	Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

Čl. I

	Príkaz generálneho prokurátora Slovenskej republiky por. č. 10/2015 z          29. decembra 2015, ktorým sa upravujú podrobnosti o výberovom konaní na funkciu právneho čakateľa prokuratúry, sa mení a dopĺňa takto:

	1. V čl. 4 ods. 4 sa na konci pripája táto veta: „Vytvorenie testu a overovanie vedomostí uchádzača testom sa môže uskutočniť v elektronickej podobe prostredníctvom počítača.“.

	2. V čl. 4 ods. 5 druhá veta znie: „Uchádzač vypracuje preklad z anglického jazyka, nemeckého jazyka alebo francúzskeho jazyka do slovenského jazyka.“. 

	3. V čl. 4 ods. 7 sa na konci pripája táto veta: „Ak uchádzač vypracuje test v elektronickej podobe, podkladom pre rozhodnutie výberovej komisie sú údaje spracované počítačom.“.

Čl. II

	Tento príkaz nadobúda účinnosť 1. augusta 2019.

                                                                                     podpis        
         JUDr. Jaromír  Čižnár
       generálny prokurátor Slovenskej republiky